stanford-oval/wikipedia huggingface dataset:
חסידות דומברובה
תולדות החסידות > דומברובה > ענף נוסף לחסידות

נכדו של רבי יוסף, רבי חיים מאיר יחיאל רובין, כיהן בדומברובה במקביל לרבי משה אליקים בריעה. נולד בכ"ג בניסן תרי"ד (1854). היה חתנו של רבי סנדר מזידיטשוב. כיהן ברבנות לימנה ולאחר שדודו רבי יוסף זאב עזב את דומברובה עבר לשם וכיהן ברבנות ואדמו"רות במקביל לבן דודו רבי משה אליקים בריעה. נפטר בברלין בשנת תרע"ח.
בניו היו רבי ישכר בעריש (תרנ"ג, 1893 – כ"ח באב תשי"ב, 1952), האדמו"ר מדומברובה בברלין ובניו יורק, רבי יצחק אייזיק (בערך תרל"ה – ה' בחשוון תש"ג, 1942), האדמו"ר מדומברובה בסיגט (בניו כיהנו בחייו כאדמו"רים לבית זידיטשוב), רבי אלעזר (בערך תרמ"ה – בערך תש"ג) האדמו"ר מדומברובה בדרוהוביץ' ורבי אלכסנדר סנדר ליפא (בערך תר"נ – ד' בטבת תשכ"ד) כאדמו"ר מדומברובה ברומן. מחתניו היה רבי אלעזר מירוסלב.
בנו של רבי ישכר בעריש, רבי עזריאל כיהן כאדמו"ר מדומברובה במקום אביו. היה חתנו של רבי ישכר בער מקעכניא. בנו מכהן כיום באדמו"רות: רבי נפתלי צבי במונסי (חתנו של רבי מאיר מקראקס).
קאלושין

בנו השני של רבי מרדכי דוד, רבי אברהם אלחנן כיהן כאדמו"ר בקוויף ובקאלושין. היה חתנו של רבי קלונימוס קלמן מפאריצק נכדו של החוזה מלובלין ובזיווג שני חתנו של רבי חיים מאיר יחיאל ממוגלניצא. נפטר בד' בטבת תרמ"ג.
בניו היו:
רבי אבי עזרא זעליג מקאלושין, חתנו של רבי משה מקארוב. בנו היה רבי חיים מאיר יחיאל מרדיכוב וחתנו היה רבי מנדל מדינוב.
חתנו רבי נפתלי שפירא כיהן כאדמו"ר בקאלושין. רבי נפתלי היה נכדו של רבי מנדל מלינסק. הועבר לגטו קאשטל ומשם למינסק מזובייצקי (Mińsk Mazowiecki) שם נרצח. מרבית צאצאיו, כמאה במספר, נרצחו אף הם בשואה. מהם שימשו ברבנות ואדמו"רות.
הרב יהושע יחיאל מגרודז'יסק
רבי יעקב יצחק, אדמו"ר בקאלושין ובוונגרוב
חתנו רבי אברהם שלום פנחס מוואלברום.
קאלושין > בארצות הברית

חתנו של רבי יעקב יצחק, רבי נפתלי אריה שפיגל (בן רבי משה) כיהן כאדמו"ר מאוסטרוב-קאלושין בניו יורק. נולד בשנת תרכ"ט. היה מיוחס בן אחר בן לרוקח. כיהן ברבנות בצ'חוב (כיום רובע בלובלין) ובמנקביד (מחוז שדליץ). בשנת תרפ"ג החל לכהן כאדמו"ר מקאלושין באוסטרובה. בשנת תרפ"ו היגר לארצות הברית שם כיהן באדמו"רות עד פטירתו בכ' בתשרי תש"ט.
בנו רבי פנחס אליהו מילא את מקומו. נולד בוונגרוב בשנת תרס"ב. הגיע לארצות הברית בשנת תרפ"ח. התגורר ברובע הברונקס ופתח שם בית מדרש ואחר כך בלונג ביץ' בה גם פתח בית מדרש.
בנו רבי יעקב יצחק (כ' סיון תרצ"ב – כ"ז באדר תש"פ) מילא את מקומו, נולד בנוא יארק, חתן הגה"צ ר" משה ביק זצוק"ל אב"ד מז'יבוז'.
רבי ברוך מרדכי, ממלא מקום אביו. חתן רבי יחיאל מיכל רוטנברג מקוסון.
רבי משולם נתן אדמו"ר מאסטראוו קאלושין מונסי. חתן רבי משה גרוס מקרסטיר ברבשט.
רבי חיים יחיאל מיכל, אב"ד וונגרוב מונסי, חתן רבי נפתלי ה"ש מצאנז גריבוב.
רבי נפתלי, אדמו"ר מפאריצק, חתן רבי אפרים אהרן שטיין אבד"ק פאלטישאן ב"פ.
רבי אברהם מנחם אבד"ק ראוונא וומס"ב חתן רבי יצחק מאשקאוויטש אבד"ק נייטרא וומס"ב.
רבי מאיר אדמו"ר קאלושין לאנדאן חתן רבי אורי אשכנזי מסטאנסלאוו.
רבי משה (תרפ"ח – כ"ח שבט תשע"א), כיהן ברבנות בלונג ביץ', וכיום מכהן ברבנות בלייקוווד.
רבי אברהם אלחנן (תרצ"ו – כ"ח כסלו תשל"ו) נפטר חנוכה תשל"ו בתאונת דרכים עם ו' שוחטים.
רבי דוד, חתנו של רבי אברהם אבא לייפר מפיטסבורג, אדמו"ר מאוסטרוב קאלושין בסדרהרסט (פייב טאונס, לונג איילנד).
רבי אלחנן יוחנן בברונקס.
רבי משה מנחם (-י"ח בטבת תשמ"ב) כיהן באדמו"רות בבראנזוויל ובאיסט סייד.
לקריאה נוספת

יצחק אלפסי, החסידות, 1977, עמ' 151–152.
בריאת האדם (מיכלאנג'לו)

| --- | --- |
בריאת האדם
 מידע כללי
 צייר:  מיכלאנג'לו
 תאריך יצירה:  1512-1508
 טכניקה וחומרים:  פרסקו
 ממדים בס"מ
 רוחב:  570 ס״מ 
 גובה:  280 ס״מ 
 נתונים על היצירה
 זרם אמנותי:  הרנסנס הגבוה 
 מיקום:  תקרת הקפלה הסיסטינית
 קואורדינטות:  41°54′10″N 12°27′15″E﻿ / ﻿41.90277778°N 12.45416667°E﻿ / 41.90277778; 12.45416667
 
"בריאת האדם" לפני עבודות הרסטורציה על תקרת הקפלה הסיסטינית
בריאת האדם (באיטלקית: Creazione di Adamo) הוא קטע מהפרסקו שצייר מיכלאנג'לו על תקרת הקפלה הסיסטינית בין השנים 1512-1508. הפרסקו מתאר את בריאת אדם, האדם הראשון, בידי אלוהים, סיפור המובא בתנ"ך בספר בראשית. כרונולוגית היה זה החלק הרביעי בסדרת ציורי תקרת הקפלה הסיסטינית המתארים סצנות מספר בראשית, אך הוא היה אחד מהאחרונים מביניהם שעליהם סיים מיכלאנג'לו את עבודתו.
קומפוזיציה

האלוהים מואנש בפרסקו ומוצג כאדם זקן בעל זקן לבן, עטוי בגלימה, בעוד שאדם, המופיע בחלק השמאלי התחתון, עירום לגמרי. היצירה מציגה את האל במלוא הדרו. הבד הסגול המתנופף ברוח חושף קבוצה גדולה של מלאכים המלווים אותו. במידה רבה דמותו היא האנושית ביותר - רגלו חשופה ובגדו הסגלגל והדק מתנופף ברוח ומדגיש את תווי גופו. ידו האחת נשענת על כתפו של אחד המלאכים וידו השנייה מושטת קדימה לעבר אדם, כדי למסור את ניצוץ החיים מאצבעו לאדם, ששוכב בהסבה, נשען על ידו האחת ומותח את ידו השנייה לעבר האל כבתמונת מראה לאלוהים. זוהי רמיזה לכך שהאדם נברא בצלמו של האל ובדמותו (בראשית א' 26). מיכלאנג'לו בחר להנציח את הרגע שלפני הנגיעה בין שתי הדמויות, ובכך יצר אפקט של מתח המזכיר יצירות מן האמנות הקלאסית כגון "זורק הדיסקוס". הדמות האנושית שעליה מגן האל תחת זרועו השמאלית היא כפי הנראה חוה, בשל חזותה הנשית והמבט שהיא מישירה כלפי אדם, אך הוצע גם כי זוהי מריה הבתולה, נפש האדם המואנשת, או מלאך בעל מבנה גוף נשי.
ייתכן כי המזמור "ויני קריאטור ספיריטוס" (Veni Creator Spiritus) מימי הביניים היווה מקור השראה למיכלאנג'לו ביצירתו זו, שכן המזמור מבקש ש"אצבע יד ימינו של האב" (digitus paternae dexterae) תעניק למאמין את כישרון הדיבור.
תאוריות אנטומיות

הסברים שונים הוצגו למשמעות הקומפוזיציה המקורית של "בריאת האדם", ורבים מהם נאחזו כנקודת פתיחה במומחיותו המתועדת-היטב של מיכלאנג'לו באנטומיה האנושית. בשנת 1990 הציע הרופא האמריקאי פרנק לין משברגר במאמר שפרסם כי הדמויות והצורות שברקע האל מהוות תיאור מדויק אנטומית של מבנה המוח האנושי, ומציגות את האונה המצחית, תצלובת הראייה, גזע המוח, בלוטת יותרת המוח והחריץ המרכזי של המוח הגדול. משברגר אף טען כי בסצנה אכן מתרחשת תקשורת ישירה בין האדם לאל למרות הפער שביניהם, בדומה לתקשורת בין תאי עצב שמעבירים האחד לשני אינפורמציה ביוכימית דרך המרווח הסינפטי.
ניתוח אנטומי אחר קישר את הסצנה עם אירוע הלידה. לפיו, הבד האדום שסביב האל הוא בצורה של רחם אנושי, והצעיף הירוק, המתנופף מתחתיו, יכול לייצג את חבל הטבור שנחתך זה עתה.
בתרבות הפופולרית

היצירה "בריאת האדם" היא אחת מיצירות האמנות המפורסמות ביותר בכל הזמנים, וככזו היא זכתה לאזכורים רבים בתרבות הפופולרית והייתה מושא לפרודיות רבות. פעמים רבות, פרודיות אלו מחליפות ביצירה את אלוהים, את אדם או את שניהם בדמויות שונות.
הערות שוליים

↑  Who's who in Michelangelo's Creation of Adam, Leo Steinberg, Art Bulletin, December 1992, pp. 553-554.
↑  Veni, Creator Spiritus / Come Holy Spirit, Creator Blest. Preces-latinae.org.
↑  Meshberger, Frank Lynn. "An Interpretation of Michelangelo's Creation of Adam Based on Neuroanatomy", JAMA. 10 October 1990; 264(14):1837-41.
↑  http://www.mentalhealthandillness.com/creation_fr.html, Mental Health & Illness.com, Retrieved September 21, 2010
↑  Dr. Mashberger's interpretation has been discussed by Dr. Mark Lee Appler. "The Creation of Adam: Divine Funster Decrees We Are What We Eat: Chicken?" Letters in comment: JAMA. 6 March 1991; 265(9):1111.
↑  Stokes, p. 89
↑  עונה 9, פרק 2.
| --- | --- |
בקרת זהויות :  NLI: 987007361164805171  VIAF: 212275708   WorldCat (עם VIAF): 212275708 
היצירה "בריאת האדם" הייתה מושאן של פרודיות רבות. כך למשל, סדרת הטלוויזיה "משפחת סימפסון" הציגה פסטיש ליצירה בפרק "Homer of Seville".
ציור הקפלה הסיסטינית של הכדורגל (מסי משמאל, מראדונה מימין) על תקרת מועדון ספורט בבואנוס איירס
דניאל מלדיני

דניאל מלדיני (באיטלקית: Daniel Maldini; נולד ב-11 באוקטובר 2001) הוא כדורגלן איטלקי המשחק בעמדת הקשר ההתקפי והקיצוני באטלנטה.
ביוגרפיה

מלדיני נולד במילאנו שבאיטליה, והוא בנם השני של כדורגלן העבר פאולו מלדיני ושל הדוגמנית הוונצואלית אדריאנה פוסה. גם אביו וגם סבו (צ'זארה מלדיני) שימשו כקפטנים של מועדון הכדורגל מילאן, וכשעלה לקבוצת הבוגרים הפך דניאל לדור השלישי שמשחק במועדון. גם אחיו הבכור, כריסטיאן, שיחק בקבוצות הנוער של מילאן, אך לא בקבוצה הבוגרת.
קריירה

מלדיני החל לשחק בקבוצת הנוער של מילאן בשנת 2010, ובעונת 2016/2017 זכה עם הקבוצה עד גיל 16 של המועדון באליפות. בתחילה הוא שיחק בתפקידים הגנתיים, כמו אביו וסבו, אך לאחר מכן הוסב לעמדות התקפיות יותר.
ב-2 בפברואר 2020 ערך את הופעת הבכורה שלו במדי הקבוצה הבוגרת, כשעלה כמחליף בדקה ה-93 במשחק הליגה נגד הלאס ורונה.
ב-15 בספטמבר 2021 ערך את הופעת הבכורה שלו בליגת האלופות, כשעלה כמחליף בדקה ה-83 בהפסד 2–3 לליברפול.
ב-25 בספטמבר 2021 ערך את הופעת הבכורה שלו בהרכב הקבוצה במשחק הליגה נגד ספציה, ואף כבש את שער הבכורה שלו במועדון בניצחון קבוצתו 2–1.
ב-29 ביולי 2022 הושאל לעונה אחת לספציה. ב-5 בנובמבר 2022 כבש שער הבכורה שלו בקבוצה נגד קבוצת האם שלו מילאן. ב-10 במרץ 2023 כבש את שער הניצחון בניצחון הראשון בהיסטוריה של ספציה על אינטר.
ב-10 ביולי 2023 הושאל מלדיני לאמפולי לעונה אחת.
ב-10 בינואר 2024 הושאל למונצה עד לסוף העונה, ב-9 במרץ 2024 כבש את שער הניצחון בניצחון 2-3 על גנואה, מחזור לאחר מכן כבש את שער הניצחון נגד קליארי, בסוף העונה חתם במונצה בהעברה קבועה.
ב-1 בפברואר 2025 חתם מלדיני באטלנטה.
תארים

מילאן
אליפות איטליה: 2021/2022
הערות שוליים

↑  Speroni, Enrica (14 באוקטובר 2005). "«Vi racconto i miei Maldini»" [«I will tell you about my Maldinis»]. La Gazzetta dello Sport (באיטלקית). נבדק ב-4 בפברואר 2020. {{cite web}}:  (עזרה)
↑  "Daniel Maldini". Football Talent Scout. נבדק ב-4 בפברואר 2020. {{cite web}}:  (עזרה)
↑  "AC Milan 1-1 Hellas Verona". BBC Sport. 2 בפברואר 2020. נבדק ב-4 בפברואר 2020. {{cite news}}:  (עזרה)
↑  "Liverpool comeback sinks Milan in epic". BBC Sport (באנגלית בריטית). נבדק ב-2021-09-15.
↑  Official | Daniel Maldini is a new Spezia player, Spezia Calcio - Sito ufficiale
יפית אסולין

| --- | --- |
יפית אסולין
יפית אסולין
 לידה:  8 במאי 1980 (בת 44) תל אביב-יפו, ישראל 
 מדינה:  ישראל 
 עיסוק:  שחקנית קולנוע, שחקנית תיאטרון, שחקנית טלוויזיה, קומיקאית
 בן זוג:  ערן לאור
 מספר צאצאים:  1
 פרופיל ב-IMDb
 
יפית אסולין
יפית אסולין כאירית רחמים, מתוך "נבחרת ישראל בטלוויזיה", ערוץ 10
יפית אסולין כאופירה אסייג, מתוך "נבחרת ישראל בטלוויזיה"
יפית אסולין כפיורלה בהצגה "קוויאר ועדשים", תיאטרון הבימה
יפית אסולין (נולדה ב-8 במאי 1980) היא שחקנית וקומיקאית ישראלית.
חיים אישיים

ב-2013 נישאה לערן לאור, במאי ומורה לתיאטרון, לזוג שני ילדים. מתגוררת בתל אביב-יפו.
פילמוגרפיה > קולנוע

| שנה | סרט | תפקיד | במאי |
| --- | --- | --- | --- |
| 2018 | שרוכים | ריטה, ידידת המשפחה | יעקב גולדווסר |
| 2017 | הדרך לאן |  | מיכל בת-אדם |
| 2016 | ישמח חתני | יפה | אמיל בן שמעון, שלומית נחמה |
| 2010 | לך יום אף לך לילה | נטלי (תפקיד בשפה הצרפתית) | אייל ציון |
| 2010 | חיבוק לג'וק (סרט קצר) | ריקי | טל אלמוג, טל סומך |
פילמוגרפיה > טלוויזיה

| שנה | תוכנית/סדרה | תפקיד | ערוץ | סוגה | במאי |
| --- | --- | --- | --- | --- | --- |
| 2020-2023 | אבא מטפלת | חמוצל בעלולו | ניקלודיאון | קומדיה | יוגב יפת |
| 2021 | ישמח חתני | יפה | קשת 12 | דרמה קומית | אריאל בנבג'י |
| 2018 | שלטון הצללים | אורלי אמסלם | הוט 3 | דרמה פוליטית | אוהד פרח |
| 2017–2018 | מדינת הגמדים | מדובבת | כאן 11 | תוכנית סאטירה |  |
| 2016–2017 | פלאשבק | שרון – מחנכת כיתה י' | ערוץ הילדים | דרמת נוער | אמיל בן שמעון |
| 2014–2015 | זגורי אימפריה | מירי זגורי | HOT3 | דרמה קומית | מאור זגורי |
| 2014 | הידעת? | מגוון דמויות | הטלוויזיה החינוכית הישראלית | תוכנית רשת |  |
| 2014 | הקלמרים | חיה כתריאל | ניקלודיאון לHOT | תוכנית קומית | יוני גרא |
| 2012 | צחוק מעבודה | חיקויים קומיים | ערוץ 2, רשת | תוכנית בידור | בני כרמלי, רני סער |
| 2011 | נבחרת ישראל בטלוויזיה | חיקויים ודמויות קומיות | ערוץ 10 | תוכנית בידור | ארז אבירם (עורך ראשי) |
| 2010 | טקסי דרייבר | אושרת, אחות של אלישע | ערוץ 2 וyes | דרמה יומית | איתן ענר |
| 2009 | מעורב ירושלמי | תפקיד אורח | ערוץ 2 | דרמה | ינקול גולדווסר |
| 2008 | אולי הפעם | תפקיד אורח | Yes הטלוויזיה בלוויין | דרמה יומית | עופר ויצמן |
פילמוגרפיה > תיאטרון

| שנה | הצגה | תפקיד | תיאטרון/חברת הפקות | מחזאי | במאי | הערות |
| --- | --- | --- | --- | --- | --- | --- |
| 2016 | אול יו ניד איז רב | טלי | התיאטרון העברי | גדי צדקה וארז שלם על פי דניאל גולדפרב | גדי צדקה |  |
|  | המוגבלים | ורה | בית ליסין | גור קורן | גלעד קמחי | מחליפה של ענת מגן-שבו בחופשת הלידה |
| 2013 | אם הבית | אתי | הבימה | הלל מיטלפונקט | אלון אופיר |  |
| 2011 | קוויאר ועדשים | פיורלה, בתו של סלווטורה | הבימה | ג'וליו סקארניצ'י ורנלדו טאראבוזי | מוני מושונוב |  |
| 2011 | מונוגמיה | אלזה | הבימה | סטלה פילי | רמי הויברגר |  |
| 2010 | כתם לידה | שרה גיטל, בתה של בתיה, הכלה | הבימה | רובי פורת-שובל | משה קפטן |  |
| 2010 | החברים של ננה | ננה ומגוון תפקידים | תיאטרון תמונע |  | ירון אדלשטיין | מועמדות לפרס האנסמבל בטקס פרסי הפרינג' |
| 2009 | מישהו ימות בסוף | ירדנה | הבימה | מאור זגורי | מאור זגורי |  |
| 2008 | הזוג המוזר | אנדריאנה | הבימה | ניל סיימון | משה נאור |  |
| 2008 | דיבוקים | במגוון תפקידים | הבימה, בשיתוף פסטיבל ישראל | מור פרנק | מור פרנק |  |
| 2008 | נודניק | לואיז, אשתו של פרנסוא פיני (נודניק) | הבימה | פרנסיס וובר | משה נאור |  |
| 2007 | ערב מחווה לאפרים קישון | במגוון תפקידים | הבימה | אפרים קישון | שושיק שני |  |
| 2007 | אלוורה | מלצרית צעירה | תיאטרון תמונע | עידו בורנשטיין ושלמה פלסנר | שלמה פלסנר |  |
| 2006 | חתונה מושלמת | ג'ולי | הבימה | רובין הודון | מוני מושונוב | ההצגה הייתה מועמדת לקומדיית השנה 2007 בטקס פרסי התיאטרון |
| 2005 | איזבלה | איזבלה | תיאטרון באר שבע | יעל רונן | יעל רונן | ההצגה הייתה מועמדת לקומדיית השנה 2005 בטקס פרסי התיאטרון |
| 2005 | חורף בקלנדיה | נידאל | התיאטרון הערבי-עברי | ליה נירגד | נולה צ'לטון |  |
| 2004 | המדריך לחיים הטובים | רוית שטיגליץ | תיאטראות הבימה ובאר שבע | יעל רונן | יעל רונן |  |
הערות שוליים

↑  תמר פרלשטיין, החיים אחרי זגורי: השנה הטובה של יפית אסולין, באתר nrg‏, 3 בדצמבר 2016
| --- | --- |
בקרת זהויות :  NLI: 987007580974305171  VIAF: 155147869693674981626   WorldCat (עם VIAF): 155147869693674981626
גברים בשחור 3

| --- | --- |

כרזת הסרט
 מבוסס על:  סדרת ספרי הקומיקס "הגברים בשחור" מאת לואל קנינגהם בהוצאת מארוול קומיקס
 בימוי:  בארי זוננפלד 
 הופק בידי:  סטיבן ספילברג  לורי מקדונלד וולטר פ. פארקס
 תסריט:  איתן כהן  דוד קופ   ג'ף נתנזון  מייקל סוקסיו
 עריכה:  דון זימרמן 
 שחקנים ראשיים:  טומי לי ג'ונס   ויל סמית'   ג'וש ברולין
 מוזיקה:  דני אלפמן 
 צילום:  ביל פופ 
 מדינה:  ארצות הברית 
 חברת הפקה:  אמבלין אנטרטיינמנט, סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 25 במאי 2012 ישראל 24 במאי 2012
 משך הקרנה:  106 דק' 
 שפת הסרט:  אנגלית 
 סוגה:  סרט מדע בדיוני, סרט מסע בזמן, סרט פעולה, סרט קומדיה, סרט בסוגת ספרות עלילה ספקולטיבית 
 מקום התרחשות:  נמל החלל קייפ קנוורל, ניו יורק, קוני איילנד, ניו יורק, בניין קרייזלר, הירח, בניין קרייזלר, ניו יורק, פלורידה 
 תקציב:  225 מיליון דולר
 הכנסות:  624,026,776 דולר
 הכנסות באתר מוג'ו:   mib3
 סרט קודם:  גברים בשחור 2
 סרט הבא:  גברים בשחור: אינטרנשיונל
 www.meninblack.com
 דף הסרט ב־IMDb
 
גברים בשחור 3 (באנגלית: Men in Black 3) הוא סרט פעולה מדע בדיוני-קומי אמריקאי, המבוסס על סדרת ספרי הקומיקס "הגברים בשחור" מאת לואל קנינגהם בהוצאת מארוול קומיקס.
הסרט יצא לאקרנים ב-23 במאי 2012 והוא סרט המשך לסרט "גברים בשחור 2".
עלילת הסרט

הסרט מתחיל עם בריחתו של חייזר פושע אכזרי וחסר רחמים בשם "בוריס החיה". בוריס הוא חלק מגזע חייזרים אלים והרסני הנקרא בוגלודיט, שהרס כל כוכב שעמד בדרכו בחלל. הסוכן קיי חיסל 40 שנים לפני תחילת הסרט את הגזע, וכלא את בוריס על הירח, תוך כדי שהוא גרם לו לאבד את ידו.
בוריס גילה מפיו של אחד האסירים האחרים בכלא, עובדיה פרייס, על מכונת זמן שפיתח האחרון, והוא פונה לבנו של פרייס כדי להשיג אותה. בוריס חוזר בזמן, ליום שבו הוא איבד את ידו ונכלא, ומצליח ביחד עם בוריס של העבר לחסל את הסוכן קיי.
בהווה, הסוכן ג'יי (מגולם על ידי ויל סמית') הוא היחיד שזוכר את קיי, מכיוון שהשינוי בזמן מחק אותו מזיכרונם של כולם, מלבד של אלו שנכחו באירוע מותו (שהתרחש למעשה לפני 40 שנה). ג'יי חוזר לעבר בעזרת מכונת הזמן השנייה של עובדיה פרייס, ופוגש את הסוכן קיי הצעיר. ביחד הם נלחמים בבוריס החיה, ובסיועו של גריפין, יצור מגזע נכחד שיודע את כל ההתרחשויות העתידיות האפשריות של כל אירוע, הם מנסים לפרוס מערכת הגנה מפני חייזרים על החללית אפולו 11 שאמורה לצאת לירח באותו יום, כדי להגן על האנושות מהגזע של בוריס. השלושה מצליחים לחדור למתחם השיגור בסיועו של מפקד המתחם (שמתגלה כאביו של הסוכן ג'יי בסוף הסרט), ומנצחים את שתי גרסאותיו של בוריס החיה. לאחר הקרב הסופי, קיי הצעיר פורס את מערכת ההגנה ומציל את המין האנושי.
הסרט מסתיים בדיינר, שבו אוכלים קיי וג'יי, ומתברר לג'יי שקיי זוכר את המסע בזמן, אבל לא יכול היה לדבר איתו עד עכשיו על האירועים שהתרחשו. ג'יי מודה לקיי על שטיפל בו מיד לאחר מות אביו. גריפין מצהיר שזהו הרגע האהוב עליו בהיסטוריה האנושית.
הכנסות

הסרט "גברים בשחור 3", זכה לביקורות מצוינות (באחת הביקורות, נכתב: ש"זה שפתחו את הראש, נתנו לצופים לראות את העבר של הדמויות ונכנסו לעבר של הדמות הראשית, שאותה מגלם ויל סמית' – זה כשלעצמו – שיא בלתי נלאה). הסרט הכניס 624,026,776 דולר (יותר מחצי מיליארד הכנסות) ברחבי העולם והפך לסרט עם סכום ההכנסות הגבוה ביותר בסדרה.
פסקול

את המוזיקה לסרט הלחין דני אלפמן, שהלחין וכתב את המוזיקה לסרטי "גברים בשחור" הקודמים.
צוות השחקנים הראשי

| השחקן | הדמות |
| --- | --- |
ויל סמית': הסוכן ג'יי
טומי לי ג'ונס: הסוכן קיי
ג'וש ברולין: הסוכן קיי בצעירותו
אמה תומפסון: הסוכנת אוֹ
אליס איב: הסוכנת אוֹ בצעירותה
ניקול שרזינגר: האנטגוניסטית פויזן לילי
ג'מיין קלמנט: האנטגוניסט הראשי בוריס
ביל היידר: אנדי וורהול
קיאונה יאנג: מר וו
יורי לוונטל: קנאקלס
כנסיית פאולוס הקדוש (דמשק)

| --- | --- |

 מידע כללי
 סוג:  כנסייה 
 על שם:  פאולוס 
 מיקום:  דמשק 
 מדינה:  סוריה 
 
 קואורדינטות:  33°30′09″N 36°19′13″E﻿ / ﻿33.502403°N 36.320185°E﻿ / 33.502403; 36.320185
  (למפת דמשק מוגדלת) כנסיית פאולוס הקדוש(למפת דמשק רגילה) כנסיית פאולוס הקדוש
 
ויטראז' בכנסייה המתאר ניצחון ישו על המוות
כנסיית פאולוס הקדוש (בערבית: كنيسة القديس بولس الرسول) היא כנסייה קתולית של משמורת ארץ הקודש הפרנציסקנית, השוכנת בדמשק שבסוריה. הכנסייה מנציחה את המקום בו לפי המסורת נגלה ישו בפני פאולוס הקדוש (שאול הטרסי).
האירוע

לפי מעשי השליחים נמנה פאולוס הקדוש עם גדול שונאי הנוצרים הראשונים, ואף נכח בסקילת סטפנוס הקדוש. הדברים השתנו כאשר ישו נגלה לפני פאולוס בהיותו בדרכו לדמשק, ובעקבות החיזיון הוא נטבל לנצרות:
"וְשָׁאוּל עוֹדֶנּוּ יְפֵחַ זַעַם וָרֶצַח עַל־תַּלְמִידֵי הָאָדוֹן וַיָּבֹא אֶל־הַכֹּהֵן הַגָּדוֹל׃ וַיִּשְׁאַל מֵאִתּוֹ מִכְתָּבִים לְדַמֶּשֶׂק אֶל־בָּתֵּי כְנֵסִיּוֹת לְמַעַן אֲשֶׁר יֶאֱסֹר אֶת־אֲשֶׁר יִמְצָא אֹחֲזִים בַּדֶּרֶךְ הַהִיא אֲנָשִׁים אוֹ נָשִׁים וִיבִיאֵם יְרוּשָׁלָיִם׃ וַיְהִי הוּא הֹלֵךְ וְקָרֵב לְדַמֶּשֶׂק וְהִנֵּה פִתְאֹם נָגַהּ עָלָיו מִסָּבִיב אוֹר מִן־הַשָּׁמָיִם׃ וַיִּפֹּל אָרְצָה וַיִשְׁמַע קוֹל מִדַּבֵּר אֵלָיו שָׁאוּל שָׁאוּל לָמָּה תִרְדְּפֵנִי׃ וַיֹּאמֶר מִי אַתָּה אֲדֹנִי וַיֹּאמֶר הָאָדוֹן אָנֹכִי יֵשׁוּעַ אֲשֶׁר אַתָּה רוֹדֵף (קָשֶׁה לְךָ לִבְעֹט בַּדָּרְבֹנוֹת׃ וְהוּא חָרֵד וְנִבְעָת וַיֹּאמֶר אֲדֹנִי מַה־תַּחְפֹּץ וְאֶעֱשֶׂה וַיַּעַן הָאָדוֹן) קוּם לֵךְ הָעִירָה וְיֵאָמֵר לְךָ אֶת־אֲשֶׁר עָלֶיךָ לַעֲשׂוֹת׃ וְהָאֲנָשִׁים אֲשֶׁר הָלְכוּ אִתּוֹ עָמְדוּ נֶאֱלָמִים כִּי שָׁמְעוּ אֶת־הַקּוֹל וְאִישׁ לֹא הִבִּיטוּ׃ וַיָּקָם שָׁאוּל מִן־הָאָרֶץ וּבְפָתְחוֹ אֶת־עֵינָיו לֹא רָאָה אִישׁ וַיַּחֲזִיקוּ בְיָדוֹ וַיּוֹלִיכֻהוּ לְדַמָּשֶׂק׃ וַתֶּחְשַׁכְנָה עֵינָיו מֵרְאוֹת שְׁלֹשֶׂת יָמִים וְלֹא אָכַל וְלֹא שָׁתָה׃ וְתַלְמִיד אֶחָד הָיָה בְדַמֶּשֶׂק חֲנַנְיָה שְׁמוֹ וַיֹּאמֶר אֵלָיו הָאָדוֹן בַּמַּחֲזֶה חֲנַנְיָה וַיֹּאמֶר הִנְנִי אֲדֹנִי׃ וַיֹּאמֶר אֵלָיו הָאָדוֹן קוּם לֵךְ אֶל־הָרְחוֹב הַנִּקְרָא הַיָּשָׁר וּשְׁאַל בְּבֵית יְהוּדָה לְאִישׁ טַרְסִי וּשְׁמוֹ שָׁאוּל כִּי הִנֵּה־הוּא מִתְפַּלֵּל׃ וַיַּרְא בַּמַּחֲזֶה וְהִנֵּה־אִישׁ וּשְׁמוֹ חֲנַנְיָה בָּא הַחַדְרָה וַיָּשֶׂם עָלָיו אֶת־יָדוֹ לְמַעַן יָשׁוּב וְיִרְאֶה׃ וַיַּעַן חֲנַנְיָה וַיֹּאמַר אֲדֹנִי שָׁמַעְתִּי רַבִּים מְסַפְּרִים עַל־הָאִישׁ הַזֶּה כַּמָּה רָעוֹת עָשָׂה לִקְדוֹשֶׁיךָ בִּירוּשָׁלָיִם׃ וְגַם־פֹּה רְשׁוּת יֶשׁ־לוֹ מֵאֵת רָאשֵׁי הַכֹּהֲנִים לֶאֱסֹר אֶת־כָּל־הַקֹּרְאִים בִּשְׁמֶךָ׃ וַיֹּאמֶר אֵלָיו הָאָדוֹן לֵךְ כִּי־כְלִי חֵפֶץ הוּא לִי לָשֵׂאת אֶת־שְׁמִי לִפְנֵי גּוֹיִם וּמְלָכִים וְלִפְנֵי בְּנֵי יִשְׂרָאֵל׃ כִּי אֲנִי אַרְאֵהוּ כַּמָּה יֵשׁ־לוֹ לִסְבֹּל לְמַעַן שְׁמִי׃ וַיֵּלֶךְ חֲנַנְיָה וַיָּבֹא הַבָּיְתָה וַיָּשֶׂם אֶת־יָדָיו עָלָיו וַיֹּאמַר שָׁאוּל אָחִי הָאָדוֹן יֵשׁוּעַ הַנִּרְאֶה אֵלֶיךָ בַּדֶּרֶךְ אֲשֶׁר־בָּאתָ בָּהּ שְׁלָחַנִי לְמַעַן תִּפָּקַחְנָה עֵינֶיךָ וְתִמָּלֵא רוּחַ הַקֹּדֶשׁ׃ וּכְרֶגַע נָפְלוּ מֵעַל עֵינָיו כְּמוֹ קַשְׂקַשִּׂים וַתִּפָּקַחְנָה פִּתְאֹם וָיָּקָם וַיִּטָּבֵל." (מעשי השליחים, 9, 1-18)
זיהוי האתר

בשנת 570 זיהה הנוסע אנטונינוס מפיאצ'נצה את מקום ההתגלות במרחק של שני מיל מדמשק. באתר ניצבו כנסייה ומנזר שהוקדשו לפאולוס. נוסע אחד, אנטוניוס מקרמונה בן המאה ה-14, דיווח על אתר במרחק של מיל בודד מהעיר, ולבסוף התגבשה המסורת באתר בו שוכנת הכנסייה כיום, המרוחק כ-800 מטרים מדרום לבאב שארקי, השער הדרום-מזרחי בחומת העיר העתיקה של דמשק. מתחת לסלע באתר, שוכנת מערה שאליה מובילות 11 מדרגות, ואשר נחפרה לפי המסורת מתחת לקטע מדרך המלך שהוליכה מעבר הירדן אל דמשק, במקום בו ארעה ההתגלות.
הכנסיות באתר

בסוף המאה ה-19 רכשו נזירים פרנציסקנים ממשמורת ארץ הקודש את השטח ועשו בו שימוש כבית קברות. בשנת 1925 הוקמה באתר קפלה והיא נהרסה בשנת 1967 כדי להקים את מבנה הכנסייה הנוכחי. הכנסייה החדשה עוצבה בצורת אוהל, לפי בקשתו המפורשת של האפיפיור פאולוס השישי, כדי להנציח את המפגש וההתקרבות בין העדות הנוצריות השונות בשנות ה-60 של המאה ה-20. הכנסייה נחנכה ב-23 ביוני 1971 והופקדה בידיה של משמורת ארץ הקודש. על דלת הכנסייה מונצח מפגשם ההיסטורי של האפיפיור פאולוס השישי ופטריארך קונסטנטינופול אתינגורס, אשר נועדו בעת ביקורו של האפיפיור בירושלים, ב-5 בינואר 1964. בחלונות הכנסייה שולבו ויטראז'ים המתארים שלוש סצנות משהותו של פאולוס בדמשק, וויטראז' המתאר את ניצחון ישו על המוות, ומתקשר לחזיון ההתגלות. לצד הכנסייה הוקמו אכסניה (קאזה נובה), אולם מפגשים, מרפאה ומרכז למתנצרים.
כנסיית יוסף הקדוש (חיפה)

| --- | --- |

 מידע כללי
 סוג:  כנסייה 
 על שם:  יוסף הקדוש 
 כתובת:  שדרות המגינים 78 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1867
 תאריך פתיחה רשמי:  1867 
 
 קואורדינטות:  32°49′15″N 34°59′36″E﻿ / ﻿32.82083333°N 34.99333333°E﻿ / 32.82083333; 34.99333333
  (למפת חיפה מוגדלת) כנסיית יוסף הקדוש(למפת חיפה רגילה) כנסיית יוסף הקדוש(למפת הגליל המערבי רגילה) כנסיית יוסף הקדוש(למפת הגליל המערבי מוגדלת) כנסיית יוסף הקדוש
 
אולם הכנסייה
חזית בית ספר כרמל
חלון הוויטראז' העגול מעל דלת הכניסה של הכנסייה
כנסיית יוסף הקדוש היא כנסייה קתולית השייכת למסדר הכרמליתי, אשר שוכנת בשדרות המגינים 78 במושבה הגרמנית בחיפה. סמוך לכנסייה המוקדשת ליוסף הקדוש, שוכנים בית-הספר "כרמל" ומשרדי הרובע הלטיני בעיר.
היסטוריה

הכנסייה הלטינית הראשונה בחיפה הייתה כנסיית אליהו הנביא בכיכר חמרה. היא נחנכה בשנת 1867 ויכלה להכיל כ-400 מתפללים. במלחמת העצמאות נפגעה הכנסייה, והנזירים הכרמליטים קבעו את מרכזם במבנה בית הספר הסלזיאני בעיר. בשנות ה-50 של המאה ה-20 הצליחה הקהילה לאסוף כסף להקמת מבנה כנסייה חדש, וזה תוכנן על ידי האדריכל האיטלקי אנטוניו ברלוצי, ונחנך ב-1961, שנה לאחר מותו. כנסיית יוסף הקדוש היא המבנה האחרון שתכנן ברלוצי בארץ הקודש.
חזית המבנה

למבנה הנדמה לתיבה הוענקה חזית מלבנית. הוא עשוי מציפוי אבן בהיר, שבו נקבעו אבנים בגוון חום בהיר היוצרות צורת צלב לטיני. במרכזו של הצלב קבוע חלון ויטראז' עגול, ובבסיסו ניצבת דלת הכניסה לכנסייה. על הדלת נראה תבליט מרכזי המתאר את המשפחה הקדושה, ובכל אחד משני צדדיו שלוש סצנות מחייו של יוסף הקדוש: משמאל נראים נישואיו למרים, הבשורה ולידת ישו; ומימין הבריחה למצרים, יוסף וישו בנגריה ומות יוסף.
חלל הכנסייה

אולם הכנסייה עשוי מחלל בודד ופונה לכיוון צפון-צפון-מזרח. האולם מעוצב בגוונים פסטלים ובצבעים חמים ועיצובו מודרני. חלונות ויטראז' בקירות הצד מחדירים אור אל האולם, ומתחת להם נראה תיאור של 14 תחנות הצלב. עמודים בגווני ורוד המסודרים לאורך קירות האולם תומכים בחמש קשתות הנושאות בתורן את התקרה, ואלמנט הקשת מופיע גם על הקיר הצפוני שמאחורי המזבח. בקיר זה פתח מקושת המוביל אל חלל המשך צר ונמוך מהאולם, הנושא תקרת קמרון חבית. משני צדדיו של הפתח תלויים שני פסיפסים המתארים את יוסף אוחז בישו התינוק בנוכחות מרים (משמאל), ואת הבתולה והילד (מימין).
אל חלל ההמשך מוליכות שלוש מדרגות רוחביות שמשני צידיו חלונות, הצבוע בגווני צהוב  המובלט על ידי אור השמש החודר דרך החלונות. בקצהו, מתחת למוטיב נוסף של קשת, קבוע קרוסיפיקס גדול. הצלב עשוי מלוחות צבעוניים מרובעים ומלבניים, וקווי המתאר שלו חורגים מצורתו של צלב מסורתי. בחלון העגול שמעל דלת הכניסה קבוע מעשה ויטראז' מודרני שבו נראה דג, סמלו של ישו, והכיתוב "ΙΧΘΥΣ" ביוונית, היינו "דג". בוויטראז' זה וביצירות אמנות נוספות באולם, דוגמת הפסיפס שעל חזית המזבח ופסיפס הבתולה והילד שמימין לו, חוזר ומופיע מוטיב השמש.
בית הספר כרמל

מבנה בית הספר הלטיני "כרמל" קדם למבנה הכנסייה והוא צמוד לה ממזרח. המבנה בן שתי הקומות עשוי אבן, והוא נושא קומה שלישית קטנה יותר שמעליה גג רעפים. מעל הכניסה, מתחת לגמלון קטן, קבוע פסיפס של הבתולה, ובלונטה שמעליו נראה סמלו של המסדר הכרמליטי. מעל הגמלון, בקומה השלישית, בתוך חלון ביפורי, שני פסיפסים נוספים שבהם שב וחוזר מוטיב השמש. בית הספר מנוהל על ידי הנזירים הכרמליתים.